als_Latn dik_Latn sag_Latn
Greqia mban në tension bursat
Frika për të ardhmen e Greqisë në Eurozonë dhe konflikti në Ukrainë po mbajnë nën tension tregjet globale gjatë sesionit të sotëm.
Ndërkohë, bastet se Rezerva Federale mund të rrisë normat e interesit më herët se parashikimet kanë mbështetur dollarin amerikan. Aksionet në Europë kanë rënë me rreth 0.3%, ndërsa investitorët po presin edhe takimin shumë të rëndësishëm të ministrave të financave të Eurozonës, që zhvillohet në ditën e Mërkurë.
Edhe frika për deflacion global ka kufizuar investitorët, pasi inflacioni në Kinë ra poshtë 1%, niveli më i ulët në 5 muajt e fundit. Pritshmëritë për ndërhyrje të Bankës Popullore të Kinës rritën bursën e Shanghait me 1%. Në Greqi, tregu i aksioneve vazhdon të performojë dobët, ndërsa yieldi i bonove greke u rrit mbi 10.75%.
Ministri britanik i Financave, George Osborne, paralajmëroi se pasojat do të jenë shumë të rënda nëse marrëdhëniet mes Greqisë dhe Eurozonës përkeqësohen. Efekte negative do të ketë edhe për Britaninë e Madhe, që nuk është pjesë e Eurozonës, por pjesën më të madhe të tregtisë e zhvillon me Europën.
als_Latn als_Latn als_Latn als_Latn als_Latn